«Աստղերից» սովորելը ամենևին էլ նսեմացուցիչ չէ, բայց կրկնօրինակելը կարող է հաջողություն երաշխավորել լոկ սկզբնական կարճ մի ժամանակաընթացքում: Թերևս այս հանգամանքը վճռորոշ դարձավ պրոֆեսիոնալ ռոք-երաժշտագետների մեծամասնության համար, որոնք մինչև օրս էլ առանձնապես մեծ հրճվանքով չեն «դիմավորում» «Քուին» ռոք-անսամբլին: Այդ առումով հատկանշական է հեղինակավոր բրիտանական ՆՅՈՒ ՄՅՈՒԶԻՔԼ ԷՔՍՊՐԵՍ ռոք-հանրագիտարանի բնորոշումը: «…«Քուինի» կենսագրությունը լավ ապացույց է ռոք երաժշտության մեջ վակուումի տեսության, երբ առաջատար կատարողները առժամանակ դադարեցնում են իրենց ելույթները, նրանց տեղը անմիջապես գրավում են կրկնօրինակողները»: